Document ID: 32005D0266

NEUVOSTON PÄÄTÖS,
tehty 16 päivänä maaliskuuta 2005,
Euroopan keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Banco de Portugalin ulkopuolisen tilintarkastajan osalta
(2005/266/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimukseen liitetyn Euroopan keskuspankkijärjestelmän ja Euroopan keskuspankin perussääntöä koskevan pöytäkirjan ja erityisesti sen 27 artiklan 1 kohdan,
ottaa huomioon Euroopan unionin neuvostolle Banco de Portugalin ulkopuolisista tilintarkastajista 11 päivänä helmikuuta 2005 annetun Euroopan keskuspankin, jäljempänä ’EKP’, suosituksen EKP/2005/3 (1),
sekä katsoo seuraavaa:
(1)
EKP:n neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat EKP:n ja eurojärjestelmään kuuluvien kansallisten keskuspankkien tilit.
(2)
Portugalin lakiin äskettäin tehdyn muutoksen mukaan ainoastaan revisores oficiais de contas (viralliset tilintarkastajat) voivat suorittaa tilintarkastuksen. EKP:n neuvosto on sen vuoksi suositellut, että Euroopan unionin neuvosto hyväksyisi PricewaterhouseCoopers - Auditores e Consultores, Lda.:n korvaamisen Banco de Portugalin ulkopuolisina tilintarkastajina PricewaterhouseCoopers & Associados - Sociedade de Revisores Oficiais de Contas, Lda.:lla, sillä ensiksi mainituilla ei ole virallisen tilintarkastajan asemaa.
(3)
EKP:n neuvosto ei ole antanut suositusta ulkopuolisten tilintarkastajien toimikauden muuttamisesta.
(4)
On aiheellista noudattaa EKP:n neuvoston suositusta ja muuttaa Euroopan keskuspankkien ulkopuolisten tilintarkastajien hyväksymisestä 25 päivänä tammikuuta 1999 tehty päätös 1999/70/EY (2) vastaavasti,
ON PÄÄTTÄNYT SEURAAVAA:
1 artikla
Korvataan päätöksen 1999/70/EY 1 artiklan 10 kohta seuraavasti:
”10. PricewaterhouseCoopers & Associados - Sociedade de Revisores Oficiais de Contas, Lda. hyväksytään Banco de Portugalin ulkopuoliseksi tilintarkastajaksi tilivuodesta 2004 alkaen yhden vuoden toimikaudeksi, joka voidaan uusia.”
2 artikla
Tämä päätös ilmoitetaan EKP:lle.
3 artikla
Tämä päätös julkaistaan Euroopan unionin virallisessa lehdessä.
Tehty Brysselissä 16 päivänä maaliskuuta 2005.

Labels: 2
4
9
18
15